Document ID: 32011R0520

KOMMISSIONENS FORORDNING (EU) Nr. 520/2011
af 25. maj 2011
om ændring af bilag II og III til Europa-Parlamentets og Rådets forordning (EF) nr. 396/2005 for så vidt angår maksimalgrænseværdierne for restkoncentrationer af benalaxyl, boscalid, buprofezin, carbofuran, carbosulfan, cypermethrin, fluopicolid, hexythiazox, indoxacarb, metaflumizon, methoxyfenozid, paraquat, prochloraz, spirodiclofen, prothioconazol og zoxamid i eller på visse produkter
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (1), særlig artikel 14, stk. 1, litra a), og
ud fra følgende betragtninger:
(1)
Der er i bilag II og i del B i bilag III til forordning (EF) nr. 396/2005 fastsat maksimalgrænseværdier for restkoncentrationer af hhv. benalaxyl, carbofuran, carbosulfan, cypermethrin, indoxacarb, methoxyfenozid, paraquat, prochloraz og zoxamid. Der er i del A i bilag III til forordning (EF) nr. 396/2005 fastsat maksimalgrænseværdier for restkoncentrationer af hhv. boscalid, buprofezin, fluopicolid, hexythiazox, metaflumizon, prothioconazol og spirodiclofen.
(2)
Der i overensstemmelse med artikel 6, stk. 2 og 4, i forordning (EF) nr. 396/2005 indgivet en ansøgning om ændring af de gældende maksimalgrænseværdier for boscalid i en lang række afgrøder. Den tilladte anvendelse af boscalid i lande, der har undertegnet NAFTA (den nordamerikanske frihandelsaftale), medfører højere restkoncentrationer end de maksimalgrænseværdier, der er fastsat i bilag III til forordning (EF) nr. 396/2005. For at undgå handelsbarrierer for importen af kirsebær, løg, forårsløg, tomater, auberginer, agurker, meloner, broccoli, hovedkål, basilikum, tørrede bønner, tørrede ærter, solsikkefrø og rapsfrø er det nødvendigt at fastsætte højere maksimalgrænseværdier for restkoncentrationer.
(3)
I overensstemmelse med artikel 8 i forordning (EF) nr. 396/2005 har de berørte medlemsstater evalueret ansøgningen, og evalueringsrapporten er sendt til Kommissionen.
(4)
Den Europæiske Fødevaresikkerhedsautoritet (EFSA) har vurderet ansøgningen og evalueringsrapporten, idet den især undersøgte risiciene for forbrugerne og, hvor det var relevant, for dyr, og afgav en begrundet udtalelse om de foreslåede maksimalgrænseværdier (2). EFSA har sendt udtalelserne til Kommissionen og medlemsstaterne og har offentliggjort dem.
(5)
EFSA konkluderede i sin begrundede udtalelse, at alle datakrav var opfyldt, og at de ændringer af maksimalgrænseværdierne, som EFSA havde anbefalet, var acceptable med hensyn til forbrugersikkerheden på grundlag af en vurdering af forbrugereksponeringen for 27 specifikke europæiske forbrugergruppers vedkommende. Der blev taget hensyn til de nyeste oplysninger om stoffernes toksikologiske egenskaber. Hverken livslang eksponering for disse stoffer gennem forbrug af alle fødevareprodukter, der kan indeholde disse stoffer, eller kortvarig eksponering gennem et ekstremt forbrug af de pågældende afgrøder viste, at der er nogen risiko for, at det acceptable daglige indtag (ADI) eller den akutte referencedosis (ARfD) overskrides.
(6)
Codex Alimentarius-kommissionen (CAC) vedtog den 9. juli 2010 Codex-grænseværdier (CXL-grænseværdier) for benalaxyl, boscalid, buprofezin, carbofuran, carbosulfan, cypermethrin, fluopicolid, hexythiazox, indoxacarb, metaflumizon, methoxyfenozid, paraquat, prochloraz, spirodiclofen, prothioconazol og zoxamid. Disse CXL-grænseværdier bør optages i forordning (EF) nr. 396/2005 som maksimalgrænseværdier for restkoncentrationer, bortset fra de CXL-grænseværdier, der ikke er sikre for en EU-forbrugergruppe, og for hvilke Unionen har forelagt CAC (3) et forbehold baseret på en videnskabelig rapport udarbejdet af EFSA.
(7)
På baggrund af EFSA's begrundede udtalelse og under hensyntagen til alle relevante faktorer opfylder de pågældende ændringer af maksimalgrænseværdierne kravene i artikel 14, stk. 2, litra a) og e), i forordning (EF) nr. 396/2005.
(8)
Bilag II og III til forordning (EF) nr. 396/2005 bør ændres i overensstemmelse hermed.
(9)
Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed, og hverken Europa-Parlamentet eller Rådet har modsat sig foranstaltningerne -
VEDTAGET DENNE FORORDNING:
Artikel 1
Bilag II og III til forordning (EF) nr. 396/2005 ændres som angivet i bilaget til nærværende forordning.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. maj 2011.

Labels: 7
17
0
6